Publication: Magyar Közlöny
Issue: MK-2008-84 (Year: 2008, Number: 84)
Era: 2004-2010
Section: irányelv átültetésével kapcsolatos tagállami rendelkezések szövegét küldjék meg az Európai Bizottságnak. E kötelezettséget hazánk csak akkor tudja teljesíteni, ha az önkormányzatok által alkotott rendeletekben meghatározott követelményekrõl, engedélyezési eljárásokról is rendelkezésre állnak az elõbbiekben ismertetett adatok. Ezért felhívjuk az önkormányzatok figyelmét, hogy az elektronikus információszabadságról szóló 2005. évi XC. törvény értelmében 2008. július 1-jét követõen valamennyi önkormányzat köteles rendeleteit elektronikus úton is megküldeni a közigazgatási hivatalok részére.
Paragraph Index: 1498

4. A szolgáltatás igénybe vevõinek jogai Az irányelv nemcsak az illetékes hatóságok és a szolgáltatók viszonyára tartalmaz rendelkezéseket, hanem a szolgáltatás igénybe vevõjének a helyzetét érintõ tagállami elõírásokra is. A szolgáltatást igénybe vevõ szempontjából a megkülönböztetésmentesség elve a belsõ piacon azt jelenti, hogy a szolgáltatás igénybe vevõje és különösen a fogyasztó hozzáférését a nyilvánosság számára kínált szolgáltatásokhoz nem lehet megtagadni vagy korlátozni a nyilvánosság számára hozzáférhetõvé tett általános feltételekben szereplõ olyan követelmény alkalmazásával, amely az igénybe vevõ állampolgárságához vagy lakóhelyéhez kapcsolódik [Preambulum (95) bekezdés; 20. cikk (2) bekezdés]. Ez az általános tilalom azonban nem zárja ki eleve az igénybevételi feltételek különbözõségének lehetõségét, amennyiben azt objektív kritériumok közvetlenül indokolják (pl. földrajzi távolságok) [20. cikk (2) bekezdés]. Tilos továbbá a szolgáltatás igénybe vevõjének állampolgársága vagy nemzeti vagy helyi lakóhelye szerinti megkülönböztetés [20. cikk (1) bekezdés]. Ilyen lehet a csak más tagállam állampolgárára vonatkozó kötelezettség, amely egy szolgáltatásból, vagy a kedvezõbb feltételekbõl vagy árakból való részesedés érdekében eredeti okiratok, hitelesített másolatok, állampolgársági igazolás vagy különbözõ okiratok hivatalos fordításának bemutatását írja elõ, kivéve, ha az elõnyök kizárása jogos és objektív követelményeken alapul [Preambulum (94) bekezdés]. A tagállamok nem támaszthatnak a szolgáltatás igénybe vevõjével szemben olyan követelményeket, amelyek egy másik tagállamban letelepedett szolgáltató által nyújtott szolgáltatás igénybevételét korlátozzák, különös tekintettel az alábbi követelményekre (19. cikk):

Source: https://magyarkozlony.hu/hivatalos-lapok/9a6d9541331256546d4af52d93d8f97379eb18c1/dokumentumok/11068e7f11bd61188d5f8d10983dced31d61a723/letoltes